**Olimpiada Gimnaziilor  
Regulamentul de organizare si desfasurare a competitiei de Volei**

**CAPITOLUL I – SCOP**

Descoperirea de noi talente la clasele gimnaziale si indrumarea lor către cluburile de specialitate.

**CAPITOLUL II – PARTICIPANTI**

Această competitie este organizată de către COSR, F.R.Volei si M.E.C. cu sprijinul A.J.V., prin comisiile locale. În această competiție pot participa sportivi legitimați dar si sportivi nelegitimați.

Echipele vor avea în componentă 10 jucători, dintre care minimum 4 nelegitimați, si un antrenor

Jocurile se vor desfăşura numai în săli omologate de către C.C. Competiţii a F.R. Volei.

Înălţimea fileului este de **2,15m** pentru fete şi **2,30m** pentru băieţi.

**CAPITOLUL III – CONDIŢII DE PARTICIPARE**

În această competiție pot participa sportivi legitimați dar si sportivi nelegitimați.

Participarea jucătorilor se face pe bază de tabel cu avizul scolii si a inspectoatului scolar, iar sportivi vor avea asupra lor carnetele de elev cu poză. Echipele vor avea în componentă 10 jucători, dintre care minimum 4 nelegitimați, si un antrenor

Vizita medicală a sportivilor trebuie să fie efectuată conform Ordinului 1058/404 publicat în Monitorul Oficial din 14.05.2003, în cabinete specializate în medicină sportivă.

La faza locală se poate înscrie orice scoală care doreste sa participe la această competiție.

**CAPITOLUL IV – SISTEMUL ŞI DATELE DE DESFĂŞURARE**

Competiția se va desfăşura în 4 faze, după cum urmează:

* faza a I a - locală 20 – 22.11.2015
* faza a II a - judeteană 29 – 31.01.2016
* faza a III a - regională 22 - 24.04.2016
* faza a IV a - finală. 20 – 22.05.2016

**-a -** Cererile de inscriere pentru faza locală vor fi trimise la AJV-uri până la data de 31.08.2015, si vor fi insoțite de tabelele cu numele jucatorilor si avizate de inspectoratele scolare locale.

Echipele înscrise in campionat vor fi repartizate in grupe de 4/6 echipe si se vor califica pentru faza judeteană primele două clasate.

**- b** -În faza judeteană echipele vor fi repartizate în serii de 4 echipe ( in functie de numarul de echipe calificate) şi vor desfăşura un turneu simplu..Ordinea de desfăsurare a jocurilor se va stabili la sedinta tehnică , care se va desfăsura in ziua premergatoare turneului. Echipele vor susţine câte 2(două) jocuri pe zi.

Se vor califica pentru faza regională primele două echipe atât la feminin cât si la masculin.

**-c** -În faza regională, echipele calificate vor fi imparțite in 8 serii regionale in funcție de numărul echipelor calificate. Repartiția se va face pe criterii geografice, iar echipele vor disputa un turneu simplu cu două jocuri pe zi.

Jocurile se vor desfăşura conform tabelei Berger, numerele de ordine ale echipelor fiind stabilite în cadrul şedinţei tehnice care va avea loc la ora 19, în ziua premergătoare începerii turneului, în localitatea de desfăşurare a acestuia.

Turneul se va desfăşura în perioada 22-24.04.2014 Desemnarea localităţilor care vor găzdui turneele din faza semifinală va avea loc în data de 01.04.2016, ora 17 la sediul F.R.V.

Se califica pentru faza finală , la feminin si la masculin primul loc din fiecare serie.

**- d** - Turneul final se va desfăşura pe durata a 3 zile, echipele calificate fiind repartizate în 2 serii și vor disputa jocurile în două sali.

În această fază, echipele vor susţine două jocuri pe zi şi vor juca fiecare cu fiecare în cele două grupe după regula tabelei Berger, cu numere de ordine ale echipelor stabilite prin tragere la sorţi, în cadrul şedinţei tehnice care are loc în localitatea de desfăşurare a turneului, în ziua premergătoare începerii acestuia, la ora 19 .

După desfăşurarea jocurilor din cele două serii, echipele clasate pe locurile 1şi 2 in seria I şi seria a II a vor juca pentru a stabili echipa campioană.

La fel vor proceda şi echipele clasate pe locurile 3 şi 4 în fiecare serie, clasamentul final stabilind locurile 5-8.

Desfăşurarea jocurilor în cele două serii se va face astfel:

- jocul 1 - locul 4 din seria I a cu locul 3 din seria a II a,

* jocul 2 - locul 3 din seria I a cu locul 4 din seria a II a,
* jocul 3 - locul 2 din seria I a cu locul 1 din seria a II a,
* jocul 4 - locul 1 din seria I a cu locul 2 din seria a II a,

În ultima zi a turneului se vor întâlni:

- jocul 5 – învinsele din jocurile 1şi 2

* jocul 6 – învingătoarele din jocurile 1şi 2
* jocul 7 – învinsele din jocurile 3 si 4,
* jocul 8 – învingătoarele din jocurile 3 si 4

Turneul final se va desfăşura în perioada 20-22.05.2016, în localitatea care va fi desemnată sa organizeze aceasta finala.

Desemnarea localitați care va organiza turneele finale (m+f) va avea loc pe 26.04.2016, ora 11, la sediul F.R.V.

**CAPITOLUL V – CONDIŢII DE STABILIRE A REZULTATELOR**

Pentru faza locală, judeteană si regională clasamentele se vor face după sistemul:

* + 2 puncte pentru joc câstigat
  + 1 punct pentru joc pierdut

Pentru faza finala clasamentele se întocmesc conform R.O.A.V. după sistemul:

- 3 puncte pentru joc câştigat cu 3-0 sau 3-1;

* + 2 punct pentru joc cistigat cu 3-2 ;
  + 1 punct pentru joc pierdut cu 2-3 ;
  + 0 puncte pentru joc pierdut 0-3 sau 1-3

În fazele locală, judeteană si regională se va juca după sistemul cel mai bun din trei seturi, iar în faza finală se va juca după sistemul cel mai bun din cinci seturi.

În caz de egalitate la puncte a două sau mai multe echipe, departajarea va fi făcută de raportul dintre seturile câştigate şi cele pierdute, echipa cu un raport mai mare fiind în avantaj.

Dacă şi raportul seturilor este egal, se va lua în considerare raportul dintre punctele câştigate şi cele pierdute.

**CAPITOLUL VI – DISPOZIŢII FINALE**

Echipele clasate pe primul loc în etapa finală vor fi declarate Campioane .

Toate echipele vor primi din partea organizatorilor premii in obiecte si diplome.

La fazele locala, judeţeana si regională arbitrajul va fi asigurat pe plan local si va fi benevol.

La turneele finale, cheltuielile de arbitaj vor fi asigurate de organizatorul competitiei.